**Protokoll fra styremøte i Midt-Norge Travforbund tirsdag 25. april 2017, kl 18.00.**

**STED: RADISSON BLU TRONDHEIM AIRPORT, VÆRNES**

Tilstede: Edmund Morewood, Ketil Oksvold, Noralf Brækken, Bjørn Steinshaug, Morten Valstad, Jan Frode Holltrø, Asbjørn Opdal, Anne Mette Berg Christiansen, Sverre Hosen

Forfall: Laila Næve, Elin Flataune

**Agenda**

**Sak 1: Godkjenning av protokoll fra styremøte 21.03.17**

Protokollen ble godkjent.

**Sak 2: Nye Leangen**

Her var det kommet innspill fra Bjørn Steinshaug, som ønsket en gjennomgang av arbeidsform, fremdrift og informasjon.

Edmund startet med en gjennomgang av status for de enkelte alternativer.

Orkdal: det har vært møte med kommune, hvor også Kjell Håvard Nilsen møtte, sammen med representanter fra Orkdal Tråvklubb. Kommunen er positive til et travanlegg, og de vil om nødvendig bruke ekspropriering hvis det blir problemer med eiendomsovertakelser. De vil komme med avklaringer rundt vann, avløp og veg. NVE vil komme med oppdatert «flomplan». Det undersøkes muligheter for oppvarming av banen. Det er stor avstand til dagens fjern varmeanlegg, slik at det ikke er alternativ. Oppvarming av banen må tas inn i prosjektet som et eget ekstra punkt for Orkdal.

Klæbu: Kjell Håvard Nilsen, Morten Valstad, sammen med 4 representanter fra Klæbu Travlag møtte kommunen. Kommunen er svært positive til et nytt travanlegg og de mener en planprosess til ferdig vedtak vil ta 6 til 8 måneder. Det er sikret utbygging av veg fra Sandmoen til Tanem, og kommunen jobber med siste del fra Tanem, til banen og videre til Ler. De håper at denne kan være på plass i 2020.

Omlegging av dagens veg gjennom aktuell tomt ligger i første omgang på travet, da man har tilpasset plassering av bane og staller til terrenget. Klæbu travlag sjekker med trenere om hvor mange som er aktuelle for etablering på et nytt anlegg i Klæbu.

Malvik: Det jobbes med et nytt alternativ i Malvik. Det er ennå ikke helt avklart med enkelte grunneiere. Initiativtakerne i Malvik Travlag har vært i møte med kommunen.

Kjell Håvard Nilsen vil sette opp en oversikt og lage tegninger for Orkdal og Malvik, slik det er for Klæbu og Melhus, og man får et likt beslutningsgrunnlag for alle fire alternativer. Advokat vil sette opp kjøpskontrakter for de eiendommene som er aktuelle for erverv.

Det er enighet om minimum 1000 m bane, samt at det må være minst 120 stallplasser for påseling. På neste styremøte gjennomgås og vedtas byggeprogram for et nytt travanlegg.

Vedtak: sende ut revidert byggeprogram til travlagene, og regionenes representanter avholder informasjonsmøter hvor de foreløpige byggeprogram og arbeid gjennomgås.

Bjørn Steinshaug sine innspill ble gjennomgått. Mange av punktene er en stadfestelse og presisering av dagens rutiner.

Følgende ble vedtatt:

**Sak 1. Arbeidsform i MNTF styret**

1. MNTF krever gjennomført ekstraordinær generalforsamling i LTE AS, innen 09.05.2017. Innkalling sendes ut av LTE AS styret senest 8 dager før. Med innkallingen skal ny note til regnskapet medfølge. Saker som skal behandles, er samme som på ordinær generalforsamling minus styrets årsberetning, uansett utfall på forutgående saker.

**Vedtak:** 4 stemte for å arrangere EXO GF den 9. mai og 3 imot gjennomføring den 9. mai, da de mente styret trengte litt bedre tid.

1. Alle tilsvar, brev, uttalelser mv på vegne av styret, skal styrebehandles, via e-post eller ved styremøte før sending.

**Vedtak:** Det er styreleder som er øverste ansvarlige mellom styremøtene. Det er tidligere vedtatt at det er styreleder som uttaler seg til pressen på vegne av forbundet. Det er imidlertid ønskelig at så mye som mulig blir styrebehandlet, og at styret holdes orientert.

1. Alle eventuelle oppdrag som ligger i bestilling, og fremtidige bestillinger og avtaler vedrørende Nye Leangen fra LTE AS, skal styrebehandles i MNTF før bestilling, inntil ekstraordinær GF i LTE AS er gjennomført. Alle eventuelle bestillinger med kostnader skal dokumenteres til styret i MNTF.

**Vedtak:** Styret holdes orientert om bestillingene.

1. Alle eventuelle oppdrag som ligger i bestilling, og fremtidige bestillinger og avtaler vedrørende Nye Leangen fra MNTF, skal styrebehandles i MNTF før bestilling, Alle eventuelle bestillinger med kostnader skal dokumenteres til styret i MNTF.

**Vedtak**: Styret holdes orientert om de løpende bestillinger. Nye bestillinger/avtaler behandles av styret, slik det er gjort tidligere.

**Sak 2. Fremdrift Nye Leangen**

1. Styret i MNTF definerer en byggeplan, som fastsetter banelengde, antall påselingsbokser, publikumsfasiliteter, samt at det påses nok plass på hver lokasjon for x antall fremtidige trenerstaller, klinikk, og eventuell utstyrsbutikk. Dette byggeprogrammet låses uavhengig av lokasjon, fram til lokasjonsvalg er gjennomført.

**Vedtak:** Styret utarbeider endelig byggeprogram på neste styremøte. Det eksisterende byggeprogram legges til grunn.

1. Kostnaden for byggeklar tomt på de ulike alternativene må utredes, det kartlegges hva som mangler for å få byggeklar tomt, vann, kloakk, vei eventuell sprengning og deponering av masser.

**Vedtak**: Dette arbeidet er i gang og fullføres for alle alternativene.

1. Driftsbudsjett for de ulike alternativene utarbeides og presenteres med beslutningsgrunnlag. Her må både estimater på driftskostnader og driftsinntekter være med. Eksempler på forskjeller kan være brøyteutgifter, eiendomsskatt, drift på eventuell varme i bane. På inntektssiden er det muligheten for ekstern inntjening i form av utleie til messer og salgbarhet på reklame.

**Vedtak:** Her har Ernst & Young gjort en stor jobb allerede. Dette arbeid fullføres for alle alternativene, og gjennomgås av styret. Styret tilsendes det eksisterende driftsbudsjett.

1. Estimater på framtidig verdistigning bør også tas med.

**Vedtak:** Styret ser på dette punktet ved neste styremøte.

1. Det er viktig at vi på den nye lokasjonen skal kunne drive banen med en sunn økonomi, å ikke være avhengig av å måtte drifte det nye anlegget med midler fra Leangen salget.

**Vedtak:** Dette punktet sees på i sammenheng med pkt 3 driftsbudsjett.

1. Det ferdige grunnlaget sendes over til DNT for godkjenning og eventuelle innspill. DNT sørger for å orientere Norsk Rikstoto. Dette gjøres før det blir presentert for ekstraordinær generalforsamling i MNTF for valg av lokasjon.

**Vedtak:** Styret oversender det ferdige grunnlaget så fort det er ferdig.

1. Endelige tall og beslutningsgrunnlag som brukes, kvalitetssikres av tredje part.

**Vedtak:** Styret velger en tredje part for kvalitetssikring av beslutningsgrunnlaget.

1. Ekstraordinær GF i MNTF for lokasjonsvalg avholdes så snart som mulig.

**Vedtak:** Styret må frem til EXO GF avholde flere styremøter og det må jobbes effektivt i alle ledd, slik at en EXO GF kan avholdes så snart som mulig.

Neste styremøte avholdes 09.05.17 kl 19.00.

**Sak 3. Informasjon**

1. Medlemsopplysning skjer gjennom MNTF sine hjemmesider. Protokoller legges ut av forbundssekretær, og sendes DNT styret, når disse er godkjent av MNTF styret.
2. Protokoll skal ikke inneholde personlige opplysninger/saker.

**Vedtak:** Styret og forbundskontoret følger de godt innarbeidede rutiner for informasjon og protokoller. All informasjon sendes ut på e-post til travlagslederne, samt legges ut på forbundets hjemmeside. DNT tilsendes alle protokoller.

**Sak 3: Leangentravets Eiendom AS og Leangen Travbane AS**

* Orientering fra generalforsamlingene i selskapene 6. april 17

**Saken ble utsatt pga knapp tid.**

**Sak 4: Generalforsamling i DNT 29.04.17**

* Gjennomgang av innkomne forslag og valg

På grunn av knapp tid ble kun to av de innkomne saker/lovendringsforslag behandlet.

Styret anbefaler alle lag i MNTF å støtte styrets deslutninger

**Vedtak:** Styret i MNTF er imot en redusering av dagens representanter til GF i DNT. Det er ikke demokratisk å redusere fra 175 til 100 delegater, slik styret i DNT foreslår. Forslag 6, se side 8 og 9 i forslagsheftet.

Styret i MNTF har lansert et eget forslag, hvor lag taper sin representasjonsrett, hvis de er færre enn 25 medlemmer i to år. Forslag 7 og 8, se s 10 i forslagsheftet.

**Sak 5: DNTs Sportsplan 2017 – 2022**

**Saken ble utsatt pga knapp tid**

**Sak 6: Nossum Travpark, søknad om forskudd på DU midler.**

**Vedtak:** Styret støtter utbetaling av forskudd med 50% av bevilgede DU midler for bygging av ponnistall.

**Sak 7: Regnskap MNTF pr 31.03.17**

**Regnskapet gjennomgås på neste styremøte.**

**Sak 8: Forbundssekretærens kvarter**

Utsatt til neste styremøte.

**Sak 9: Eventuelt**

**Møtet hevet kl 22:20**

**Trondheim 26.04.17**

**Sverre Hosen**